《宿孔野云丹房》
宋代·汤汉

天师炼丹时，丹鼎见龙虎。
丹成天师去，龙虎名万古。
溪深松杪风，山明夜来雨。
雨后丹凤鸣，风前黄鹄举。

作者简介：饶州安仁人，字伯纪，号东涧。汤千从子。理宗淳祐四年进士。初为真德秀宾客，曾长象山书院。历上饶簿、国史实录院校勘、太学博士、秘书郎。上言尽用天下之财力以治兵，尽用天下之人才以强本。累官知隆兴府。度宗时，以端明殿学士致仕。卒年七十一。谥文清。有文集。